**Zápisnica zo zasadnutia predsedníctva SV OMEP**

**konaného dňa 24.01.2013**

**Miesto:** Banská Bystrica

**Prítomní:** podľa prezenčnej listiny

**Program:**

1. Otvorenie
2. Voľba užšieho predsedníctva SV OMEP
3. Vyhlásenie výsledkov volieb
4. Návrh účtovnej uzávierky za rok 2012
5. Správa o činnosti SV OMEP za rok 2012
6. Návrh a schválenie plánu činnosti SV OMEP na rok 2013
7. Návrh a schválenie rozpočtu SV OMEP na rok 2013
8. Informácie z RS OMEP (priniesť so sebou správu o činnosti za rok 2012 a plán činnosti na rok 2013 v Sj a v Aj, zoznam a kontakt na predsedníctvo RS OMEP)
9. Rôzne

10. Záver

**K bodu č. 1**

Zasadnutie predsedníctva otvorila PaedDr. Monika Miňová, PhD., ktorá privítala všetkých prítomných. Oboznámila nás s nasledovným programom a viedla priebeh zasadnutia. V krátkosti bilancovala činnosť SV OMEP v doterajšom období.

**K bodu č. 2**

Uskutočnila sa voľba užšieho predsedníctva. Všetci prítomní sa jednotne zhodli na spôsobe voľby. Voľby prebiehali verejne. Členovia užšieho predsedníctva SV OMEP boli zvolení v nasledovnom zložení:

Predsedníčka:PaedDr. Monika Miňová, PhD.

Za: 8; Proti: 0; Zdržali sa hlasovania: 1

Podpredsedníčka: Mgr. Jana Prekopová

Za: 8; Proti: 0; Zdržali sa hlasovania: 1

Tajomníčka: PaedDr. Ingrid Valovičová

Za: 8; Proti: 0; Zdržali sa hlasovania: 1

 Hospodárka: Gabriela Minčáková

Za: 8; Proti: 0; Zdržali sa hlasovania: 1

 Revízna komisia:

 Predsedníčka: PhDr. Jarmila Sobotová

 Členky: Dagmar Lapšanská, PaedDr. Zuzana Moncmanová, PhD.

Za: 8; Proti: 0; Zdržali sa hlasovania: 1

**K bodu č. 3**

Dagmar Lapšanská vyhlásila výsledky volieb a popriala novému užšiemu predsedníctvu veľa úspechov a síl do ďalšej práce.

**K bodu č. 4**

Návrh účtovnej uzávierky – pani Dagmar Lapšanská informovala, že revízna komisia dňa 30.09.2012 zrealizovala revíziu prehľadu hospodárenia z dôvodu výročnej členskej schôdze a dodatočne za celý kalendárny rok 2012.

*Stav pokladne:*

K 01. 01. 2012: 203,05 €

K 31. 12. 2012: - 0,23 €

*Stav účtu:*

K 01. 01. 2012: 3 739, 82 €

K 31. 12. 2012: 4 630, 74 €

**K bodu č. 5**

Bola prerokovaná Správa o činnosti SV OMEP za rok 2012. Spáva bude zverejnená na webovom sídle a zaslaná na Ministerstvo školstva, vedy, výskumu a športu v SR a v troch jazykoch svetovej prezidentke.

**K bodu č. 6**

Bol prerokovaný a schválený plán činnosti SV OMEP na rok 2013. Plán bude zverejnený na webovom sídle a zaslaný všetkým členkám predsedníctva SV OMEP.

Za: 9; Proti: 0; Zdržali sa hlasovania: 0

**K bodu č. 7**

Bol prerokovaný a schválený rozpočet SV OMEP na rok 2013. Rozpočet bude zaslaný všetkým členkám predsedníctva SV OMEP.

Za: 9; Proti: 0; Zdržali sa hlasovania: 0

**K bodu č. 8**

Všetky prítomné členky si vymenili informácie z RS OMEP. Odovzdali správu o činnosti za rok 2012 a plán činnosti na rok 2013 v Sj a v Aj, zoznam a kontakt na predsedníctvo jednotlivých RS OMEP.

**K bodu č. 9**

Dagmar Lapšanská a PaedDr. Monika Miňová, PhD. – poukázali na viaceré problémy, ktoré sťažovali činnosť predsedníctva v predchádzajúcom období (neúčasť na zasadnutiach, neplnenie si povinností vyplývajúcich z jednotlivých mandátov a pod.)

PaedDr. Zuzana Moncmanová, PhD. – vyjadrila svoj názor, aby boli explicitne stanovené podmienky fungovania. V prípade neplnenia povinností bude možné na základe nich vyvodiť dôsledky v podobe zrušenia mandátu a následnej voľby nového člena.

Všetci prítomní sa zhodli, že je potrebné doplniť bod do Stanov v čl. 11 nasledovne: V prípade opakovanej neúčasti - max. 3 x - na zvolanom zasadnutí a nedelegovaní svojho zástupcu bude daný člen odvolaný a nebude sa môcť o mandát uchádzať 2 roky. Pripraviť pripomienky na zmeny stanov OMEP.

Termíny zasadnutí predsedníctva:

24.01.2013, 21.03.2013, 13.06.2013, 03.10.2013;

Termíny plánovaných podujatí:

14.-15.06.2013 – Konferencia (Jasná, Trenčianské Teplice alebo ...)

4.-5.10.2013 – Konferencia Košice

PaedDr. Monika Miňová, PhD. – odporučila navrhnúť členky OMEP na udelenie ocenenia sv. Gorazda.

1. etapa – ocenenie medailou, odovzdať nominácie RS OMEP predsedníčke OMEP. Užšie predsedníctvo nominovalo Gabrielu Dömeovú, Dagmar Lapšanskú a PhDr. Jarmilu Sobotovu.

Zodpovedný: predsedníčky RS OMEP

T: do 28.01.2013

Odovzdať nominácie na MŠVVaŠ SR

Zodpovedný: predsedníčka SV OMEP

T: do 31.01.2013

2. etapa – ocenenie pamätným listom, odovzdať nominácie RS OMEP predsedníčke OMEP

Zodpovedný: predsedníčky RS OMEP

T: do 15.03.2013

Odovzdať nominácie na MŠVVaŠ SR

Zodpovedný: predsedníčka OMEP

T: do 30.09.2013

PaedDr. Monika Miňová, PhD. – informovala o pripravovaných zmenách Štátneho vzdelávacieho programu pre predprimárne vzdelávanie. Autorský tím pracuje pod vedením prof. PhDr. B. Pupalu, CSc. SV OMEP a SPV majú možnosť navrhnúť 15 členov konzultačného zboru učiteliek, ktoré sa ku kompletnému materiálu písomne vyjadria a prednesú svoje konštruktívne pripomienky. Časová dotácia na naštudovanie materiálu a spracovanie písomného výstupu je 1 mesiac. Nominácie bude schvaľovať predseda vedeckej rady pri ŠPÚ - prof. PhDr. B. Pupala, CSc.

PaedDr. Monika Miňová, PhD. – informovala o požiadavke webmastra o zmenu pravidiel vyplácania jeho odmeny. A to, že mu bude vyplácaná odmena formou fixnej hodinovej sadzby. PaedDr. Zuzana Moncmanová, PhD. a PhDr. Jarmila Sobotová – navrhli, aby jednotlivé úkony, ktoré majú byť predmetom honorára webmaster konkrétne rozpísal. Pri vyplácaní fixnej hodinovej mzdy nebude možné preukázať množstvo a charakter prác potrebných na aktualizáciu webového sídla. Financovanie sa tým stane netransparentným. Všetky členky sa zhodli na možnosti, dať vypracovať ďalšie ponuky na uvedenú službu a vybrať tú najvýhodnejšiu na základe vopred stanovených kritérií (množstvo a kvalita prác, referencie, výhodná cenová ponuka a pod.).

PaedDr. Monika Miňová, PhD. – odporučila ako najvhodnejší spôsob úhrady členských poplatkov internetbanking. Pri úhrade s využitím služieb Poštovej banky dochádzalo k problémom pri identifikovaní daných platieb ako i k zvýšeniu poplatku za danú finančnú operáciu.

PaedDr. Monika Miňová, PhD. navrhla zrealizovať spoločnú konferenciu pri príležitosti 20. výročia vzniku SV OMEP a SPV. prítomní tento návrh podporili.

**K bodu č. 10**

Na záver sa PaedDr. Monika Miňová,PhD. poďakovala všetkým prítomným za plodnú diskusiu a zaželala šťastný návrat do domovov. Ukončila zasadnutie predsedníctva SV OMEP.

**Úlohy:**

1. Opakovane rozposlať informáciu o možnosti zapojiť sa do OMEP WorldProject on EducationforSustainableDevelopment (ESD) Svetový projekt OMEP k vzdelávaniu pre trvalo udržateľný rozvoj.

Zodpovedný: predsedníčky RS OMEP

T: do 04.02.2013

2. Zistiť záujem o zapojenie sa do projektu Comenius.

Zodpovedný: predsedníčky RS OMEP

T: do 04.02.2013

3. Navrhnúť učiteľky z praxe do konzultačného zboru na pripomienkovanie ŠVP.

Zodpovedný: predsedníčka SV OMEP a SPV

T: do 15.02.2013

4. Uskutočniť zasadnutie predsedníctva SV OMEP zamerané na zapracovanie navrhovaných zmien v Stanovách.

Zodpovedný: predsedníctvo SV OMEP

T: 21.03.2013

5. Prekonzultovať s predsedníčkou SPV možnosť realizácie spoločnej konferencie k 20. výročiu vzniku SV OMEP a SPV.

Zodpovedný: predsedníčka SV OMEP

T: do 15.02.2013

Zapísala: PaedDr. Zuzana Moncmanová, PhD.

Overila: PaedDr. Monika Miňová, PhD.